 Mchumiatumbo alisaini mkataba huo jana mbele ya Rais wa Kamisheni ya Ngumi za Kulipwa Tanzania (TPBC) Chaurembo Palasa. Palasa alisema atahakikisha kuwa mabondia wa uzito wa juu wanakuwa juu zaidi kwa mapambano hayo katika uzito huo.“Mapambano ni muhimu kwa mabondia katika kuhakikisha tunaendelea kukuza vipaji vyao, lakini pia kulinda viwango vyao,” alisema.Alisema chama chao kimejizatiti kuinua mchezo wa ngumi kwa kufuata taratibu na sheria za mchezo huo wa masumbwi nchini.Pia, alisema atahakikisha kila bondia anapima afya na uzito wake kwa usalama wa mabondia wenyewe na usalama wao wawapo mchezoni.Naye, Mchumiatumbo alisema kwa sasa anaendelea na mazoezi mazito chini ya kocha wake Juma Urungu ‘Mkebezi’ ambapo kwa siku amekuwa akifanya mazoezi mara mbili au tatu kwa ajili ya kujiandaa na mpambano huo.